雪峰空長老求讚
作者：釋宗杲
朝代：宋

paragraphs: 慧空抓著吾癢處，吾嘗劄著伊痛處。
痛處癢，癢處痛，不與千聖同途，豈與衲僧共用。
莫言掃帚竹裏無錢筒，蒿枝叢林無梁棟。
雖然家醜不可外揚，也要諸方眼目定動。
而今各自不得已，一任畫出這般不唧溜底老凍{鼻|鳥/瓜}。
但將懸向壁角落頭，使來者瞻之仰之。
晝夜六時燒兜樓婆畢力迦沈水栴檀之香，作七代祖翁之供。